ከፍተኛ ሊግ ፡ ጅማ አባ ቡና የምድቡን መሪነት ሲቆናጠጥ አማራ ውሃ ስራ ከሜዳው ውጪ ድል አስመዝግቧል
ወደ ባቱ ያቀናው ጅማ አባ ቡና ባቱ ከተማን 3-1 አሸንፎ የምድብ ለ መሪነትን ከአዲስ አበባ ከተማ ተረክቧል፡፡ የጅማ አባ ቡናን ሶስቱንም የድል ግቦች በማስቆጠር ሀት-ትሪከ የሰራው በተከታታይ ጨዋታዎች ለጅማ ውጤታማነት ቁልፍ ሚና እየተወጣ የሚገኘው ኪዳኔ አሰፋ ነው፡፡ የባቱን ብቸኛ ግብ አዳነ አሰፋ ከመረብ አሳርፏል፡፡ ጅማ በድሉ ታግዞ የምድቡን መሪነት ከአዲስ አበባ ከተማ በ1 ነጥብ በመብለጥ ሲረከብ ባቱ ከተማ ባለበት 13ኛ ደረጃ ላይ ተቀምጧል፡፡የምድብ ለ የደረጃ ሰንጠረዥ ይህንን ይመስላል በምድብ ሀ አፄ ዘርአያእቆብ ስታድየም ላይ አማራ ውሃ ስራን ያስተናገደው ሰሜንሸዋ ደብረብርሃን 3-2 ሽንፈት አስተናግዷል፡፡ አወዛጋቢ ክስተቶች በተስተናገዱበት ጨዋታ የአማራ ውሃ ስራን ግቦች ሀብታሙ ሽዋለም ሁለት ፣ ቃለፍቅር መስፍን አንድ አስቆጥረዋል፡፡ የባለሜዳውን ቡድን ግቦች ምህረት ለማ እና የአማራ ውሃ ስራ ተከላካይ በራሱ መረብ ላይ አስቆጥረዋል፡፡ አማራ ውሃ ስራ በድሉ ታግዞ ደረጃውን ወደ 7ኛ ከፍ ሲያደርግ ሰሜን ሸዋ ባለበት የመጨረሻ ደረጃ ረግቷል፡፡የምድብ ሀ የደረጃ ሰንጠረዥ ይህንን ይመስላል የ8ኛ ሳምንት ውጤቶች የሚከተሉት ናቸው፡-ምድብ ሀባህርዳር ከተማ 2-0 ወልድያመቐለ ከተማ 2-3 አክሱም ከተማወሎ ኮምቦልቻ 1-0 ወልዋሎሙገር ሲሚንቶ 0-0 ቡራዩ ከተማሱሉልታ ከተማ 0-0 ሰበታ ከተማፋሲል ከተማ 2-1 አአ ፖሊስኢትዮጵያ ውሃ ስፖርት 0-2 ኢትዮጵያ መድንሰሜንሸዋ ደብረብርሃን 2-3 አማራ ውሃ ስራ ምድብ ለአዲስ አበባ ከተማ 0-0 አአ ዩኒቨርሲቲሻሸመኔ ከተማ 0-0 ድሬዳዋ ፖሊስጅማ ከተማ 1-3 ወራቤ ከተማደቡብ ፖሊስ 4-4 አርሲ ነገሌጅንካ ከተማ 0-0 ሀላባ ከተማናሽናል ሴሜንት 4-0 ፌዴራል ፖሊስባቱ ከተማ 1-3 ጅማ አባ ቡና(ነቀምት ከተማ ከ ነገሌ ቦረና ለሌላ ጊዜ ተላልፏል)